Lav et referat af nedenstående tekst:

Tekst:
Det kom som et chok for de ansatte på Fodercentralen Limfjorden i Støvring, da det i starten af november sidste år blev meldt ud, at alle mink i Danmark skulle aflives. Virksomheden, der producerede minkfoder, mistede pludselig sit grundlag, og de ansatte mistede deres job. - Det var træls for at sige det ligeud, lyder det fra Hardy Holm Hansen, der var en af de ansatte ved Fodercentralen Limfjorden, der mistede sit job. - Vi var nødt til at sige; okay, sket er sket. Dommen er kommet. Nu er vi nødt til at komme videre, siger han til TV2 Nord. Og videre - det er han og en række af hans tidligere kollegaer nu kommet. Hardy Holm Hansen har nu fået job som chauffør hos KosanGas i Aalborg, hvor han transporterer gas rundt i Nordjylland. - Det er dejligt. Jeg er rigtig glad for det, siger han til TV2 Nord. Fagforening ser lyst på at hjælpe ansatte videre De ansatte, der måtte sige farvel til deres job hos Fodercentralen Limfjorden, var blandt andet uddannede chauffører og ufaglærte medarbejdere. Men hos 3F i Aalborg så man fra starten - trods situationen - lyst på mulighederne for at hjælpe dem videre. - Det ser ikke så sort ud på beskæftigelsen på alle punkter. Der er nogle steder, hvor der er godt gang i beskæftigelsen, siger Allan Busk, der er formand for 3F Aalborg, til TV2 Nord og fortsætter: - Og de folk, der er villige til at lade sig efteruddanne eller opkvalificere sig til at tage de stillinger, de kan altså også godt få dem, siger han.

Referat:
Fodercentralen Limfjorden, der producerede minkfoder, mistede pludselig sit grundlag, da alle mink skulle aflives på grund af corona. Og de ansatte mistede deres job. Men nu er en del af dem igen kommet i arbejde.